PREMIS GUANYADORS DEL I CONCURS DE GASTRONOMIA LOCAL D’ALGEMESÍ
01 de desembre de 2021

L’acte de reconeixement dels premis guanyadors del Concurs de Gastronomia d’Algemesí s’ha celebrat hui al Saló de Plens de l’Ajuntament, presentat i presidit pel Regidor de Turisme Edgar Bresó, amb els patrocinadors Caixa Rural d’Algemesí, Grupo Bou, Congrual i Molina Ferrandis, que han patrocinat el 2on i 3er premi.

El restaurant Sequial 2.0 de Sueca, amb el seu cuiner Juanjo San Bartolomé, ha estat el guanyador de la primera edició del Concurs d'Arròs d'Algemesí celebrat aquest diumenge 28 de novembre a la Plaça Major. El guanyador s’ha endut els 1.500 € de l’Ajuntament entregats pel regidor de turisme Edgar Bresó.

El segon premi valorat en 800 € ha estat per al curs de FP bàsic de cuina de l'Escola Sant Josep de Calassanç d'Algemesí amb els professors Joan Llorca i Ana Gimeno al capdavant, que també s’han emportat la menció d’honor per la seua labor en la promoció de la gastronomia local. Per últim, el tercer premi valorat en 400€ l’ha guanyat el Restaurant Casa Picanterra de Cullera, amb el xef Ramón Palomo com a màxim responsable de l’arròs.